משי קלינשטיין

משי קלינשטיין (נולדה ב-2 בפברואר 1992) היא שחקנית, זמרת ומדבבת ישראלית.

ביוגרפיה
משי קלינשטיין היא בתם הבכורה של הזמרים ריטה (לבית יהאן-פרוז) ורמי קלינשטיין. כבר בגיל 5 כתבה והלחינה את שירה הראשון. את אהבתה למשחק ושירה נתבו הוריה לקריירת דיבוב כבר מגיל צעיר. בגיל 10 הופיעה בקיסריה לצד הוריה עם שיר שכתבה לאמה ריטה, ליום האם. למשי אחות צעירה, נועם, וכן שני אחים ואחות למחצה מנישואיו השניים של אביה. בת דודתה היא השחקנית לירז צ'רכי.

את שירותה בצה"ל עשתה בלהקה של חיל החינוך, לצידה של רוני דלומי.

למדה משחק בקורסים ובמכינות בבית צבי, אצל יורם לוינשטיין. בנוסף, למדה משחק מול מצלמה בבית ספר "טכניקה".

קריירה

משחק 
קליינשטין השתתפה במחזמר "שיער".

בפברואר 2016 עלתה ההצגה "סיפור הפרברים" בתיאטרון הקאמרי בכיכובה של קלינשטיין, בתפקיד מריה.

באוגוסט 2017, שיחקה את פני פינגלטון, חברתה הטובה של טרייסי בהצגה "היירספריי" במשכן לאומניות הבמה. באוקטובר 2017 יצא לאור הדואט המשותף עם ריטה "קחי לך".

החל מ-2019, משחקת קלינשטיין בסדרה "בת אל הבתולה", בתפקיד הראשי. מאוקטובר 2019 משחקת בתפקיד דפי במחזמר "אפס ביחסי אנוש" בתיאטרון בית ליסין.

קלינשטיין גילמה את אדר רז בסדרה "למה מי מת" ששידורה ב-Yes, החל בפברואר 2021.

קליינשטין שיחקה בסרט "תמונת הניצחון" של אבי נשר והייתה מועמדת בטקס פרסי אופיר לשנת 2021, לשחקנית המשנה הטובה ביותר.

החל מאוגוסט 2021, משמשת קלינשטיין כפרזנטורית של חברת האוכל הישראלית "טבעול". קליינשטין היא גם פרזנטורית של חברת הקוסמטיקה "דרמלוג'יקה".

כמו כן, החל מה-5 בספטמבר 2021, היא משתתפת בתוכנית "פרפר נחמד".

קליינשטין נכללה ברשימת פורבס 30Under30 של מגזין פורבס ישראל לשנת 2022.

החל מה-13 בספטמבר 2023, מגלמת קליינשטיין את התפקיד הראשי של ג'נה בגרסה העברית של המחזמר "מלצרית" בתיאטרון הקאמרי.

דיבוב 
לקלינשטיין קריירת דיבוב ענפה, היא החלה לדבב בשנת 2004 ומאז הספיקה לדבב בהפקות:

חיים אישיים
במרץ 2022 נישאה למתן מוצפי. השניים הורים לבן שנולד ב-2023.

קישורים חיצוניים

הערות שוליים 

מדבבות ישראליות
מדבבים ישראלים
זמרות ישראליות
זמרים ישראלים
שחקניות תיאטרון ישראליות
שחקני תיאטרון ישראלים
שחקני מחזות זמר ישראלים
חברות להקת חיל החינוך
חברי להקת חיל החינוך
משפחת יהאן-פרוז
שחקניות קולנוע וטלוויזיה ישראליות
פרפר נחמד: מנחות
פרזנטוריות ישראליות
מהגרים מישראל לארצות הברית
פורבס 30Under30: ישראל
ישראליות שנולדו ב-1992
ישראלים שנולדו ב-1992